Vec C‑59/12

BKK Mobil Oil Körperschaft des öffentlichen Rechts

proti

Zentrale zur Bekämpfung unlauteren Wettbewerbs eV

(návrh na začatie prejudiciálneho konania podaný Bundesgerichtshof)

„Smernica 2005/29/ES — Nekalé obchodné praktiky — Pôsobnosť — Šírenie klamlivých informácií zdravotnou poisťovňou v systéme zákonného sociálneho zabezpečenia — Poisťovňa založená ako verejnoprávny subjekt“

Abstrakt – Rozsudok Súdneho dvora (prvá komora) z 3. októbra 2013

Aproximácia právnych predpisov – Nekalé obchodné praktiky podnikateľov voči spotrebiteľom – Smernica 2005/29 – Pôsobnosť – Pojem obchodník – Zdravotná poisťovňa v systéme zákonného sociálneho zabezpečenia založená ako verejnoprávny subjekt – Zahrnutie

[Smernica Európskeho parlamentu a Rady 2005/29, odôvodnenie 23, článok 1, článok 2 písm. a) a b) a článok 6 ods. 1]

Smernica 2005/29 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a smernica 84/450 a smernice 97/7, 98/27 a 2002/65 a nariadenie č. 2006/2004, sa má vykladať v tom zmysle, že do jej osobnej pôsobnosti patrí verejnoprávny subjekt poverený úlohou všeobecného záujmu, ako je správa zákonného systému zdravotného poistenia.

Zo znenia článku 2 písm. b) smernice 2005/29 vyplýva, že normotvorca Únie vychádzal z osobitne širokého poňatia pojmu obchodník, ktorý sa vzťahuje na akúkoľvek fyzickú alebo právnickú osobu, pokiaľ vykonáva činnosť za odmenu a nevylučuje zo svojej pôsobnosti subjekty vykonávajúce úlohy všeobecného záujmu ani subjekty s verejnoprávnym postavením. Navyše vzhľadom na samotné znenie definícií uvedených v článku 2 písm. a) a b) uvedenej smernice sa význam a obsah pojmu obchodník, ako je uvedený v tejto smernici, musí určiť vzhľadom na zodpovedajúci pojem, ktorý má však opačný význam, spotrebiteľ. Ako pritom vyplýva najmä z článku 1 a odôvodnenia 23 smernice o nekalých obchodných praktikách, jej cieľom je zaistiť vysokú spoločnú úroveň ochrany spotrebiteľa úplnou harmonizáciou pravidiel o nekalých obchodných praktikách vrátane nekalej reklamy obchodníkov voči spotrebiteľom. V súvislosti s výkladom uvedenej smernice má totiž pojem spotrebiteľ prvoradý význam a jej ustanovenia sú v zásade poňaté z hľadiska spotrebiteľa ako adresáta a obete nekalých obchodných praktík.

V tejto súvislosti hrozí poistencom zdravotnej poisťovne založenej ako verejnoprávny subjekt, že budú uvedení do omylu klamlivými informáciami rozširovanými týmto subjektom, ktoré im zabránia urobiť kvalifikovanú voľbu a povedú ich tak k prijatiu rozhodnutia, ktoré by neboli prijali v prípade neexistencie takýchto informácií, ako to stanovuje článok 6 ods. 1 smernice 2005/29, pričom povaha dotknutého subjektu ako verejnoprávneho alebo súkromnoprávneho, ako aj osobitná úloha, ktorú plní, sú irelevantné.

(pozri body 32 – 34, 36, 37, 41 a výrok)

Vec C‑59/12

BKK Mobil Oil Körperschaft des öffentlichen Rechts

proti

Zentrale zur Bekämpfung unlauteren Wettbewerbs eV

(návrh na začatie prejudiciálneho konania podaný Bundesgerichtshof)

„Smernica 2005/29/ES — Nekalé obchodné praktiky — Pôsobnosť — Šírenie klamlivých informácií zdravotnou poisťovňou v systéme zákonného sociálneho zabezpečenia — Poisťovňa založená ako verejnoprávny subjekt“

Abstrakt – Rozsudok Súdneho dvora (prvá komora) z 3. októbra 2013

Aproximácia právnych predpisov — Nekalé obchodné praktiky podnikateľov voči spotrebiteľom — Smernica 2005/29 — Pôsobnosť — Pojem obchodník — Zdravotná poisťovňa v systéme zákonného sociálneho zabezpečenia založená ako verejnoprávny subjekt — Zahrnutie

[Smernica Európskeho parlamentu a Rady 2005/29, odôvodnenie 23, článok 1, článok 2 písm. a) a b) a článok 6 ods. 1]

Smernica 2005/29 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a smernica 84/450 a smernice 97/7, 98/27 a 2002/65 a nariadenie č. 2006/2004, sa má vykladať v tom zmysle, že do jej osobnej pôsobnosti patrí verejnoprávny subjekt poverený úlohou všeobecného záujmu, ako je správa zákonného systému zdravotného poistenia.

Zo znenia článku 2 písm. b) smernice 2005/29 vyplýva, že normotvorca Únie vychádzal z osobitne širokého poňatia pojmu obchodník, ktorý sa vzťahuje na akúkoľvek fyzickú alebo právnickú osobu, pokiaľ vykonáva činnosť za odmenu a nevylučuje zo svojej pôsobnosti subjekty vykonávajúce úlohy všeobecného záujmu ani subjekty s verejnoprávnym postavením. Navyše vzhľadom na samotné znenie definícií uvedených v článku 2 písm. a) a b) uvedenej smernice sa význam a obsah pojmu obchodník, ako je uvedený v tejto smernici, musí určiť vzhľadom na zodpovedajúci pojem, ktorý má však opačný význam, spotrebiteľ. Ako pritom vyplýva najmä z článku 1 a odôvodnenia 23 smernice o nekalých obchodných praktikách, jej cieľom je zaistiť vysokú spoločnú úroveň ochrany spotrebiteľa úplnou harmonizáciou pravidiel o nekalých obchodných praktikách vrátane nekalej reklamy obchodníkov voči spotrebiteľom. V súvislosti s výkladom uvedenej smernice má totiž pojem spotrebiteľ prvoradý význam a jej ustanovenia sú v zásade poňaté z hľadiska spotrebiteľa ako adresáta a obete nekalých obchodných praktík.

V tejto súvislosti hrozí poistencom zdravotnej poisťovne založenej ako verejnoprávny subjekt, že budú uvedení do omylu klamlivými informáciami rozširovanými týmto subjektom, ktoré im zabránia urobiť kvalifikovanú voľbu a povedú ich tak k prijatiu rozhodnutia, ktoré by neboli prijali v prípade neexistencie takýchto informácií, ako to stanovuje článok 6 ods. 1 smernice 2005/29, pričom povaha dotknutého subjektu ako verejnoprávneho alebo súkromnoprávneho, ako aj osobitná úloha, ktorú plní, sú irelevantné.

(pozri body 32 – 34, 36, 37, 41 a výrok)